Myllarheimen

Myllarheimen er et musikkhistorisk museum i Vinje kommune på husmannsplassen Kosi på garden Øygarden i Arabygdi der Myllarguten, spelemannen Torgeir Augundsson, bodde de siste årene av sitt liv fram til 1872, da han døde.  

I 1852 kjøpte Myllarguten Øygarden, etter å ha tjent godt på konserter i Christiania og Bergen. Men han var ingen god bonde eller økonom, og ti år seinere måtte han selge garden. Men en husmannsplass holdt han av til seg selv. 

Kunstneren Harald Kihle kom i 1949 med en oppmodning om å ta vare på minne etter Myllarguten. Rauland kommune kjøpte husmannsplassen og ved dugnad ble husene satt i stand og gjenstander som hadde tilhørt Myllarguten ble samlet inn.  

I 1969 ble det avduket et minnesmerke utført av Dyre Vaa.

Eksterne lenker 
 
Vest-Telemark museums hjemmesider

Vest-Telemark Museum
Musikkhistoriske museer
Byggverk i Vinje
Norske kunstnerhjem
Kultur i Vinje